Jake Virtanen

pisi|Jake Virtanen (2023)
Jacob Virtanen (tuntud kui Jake Virtanen; sündinud 17. augustil 1996 New Westminsteris Briti Columbia provintsis) on Kanada jäähokimängija, kes mängib KHL-i klubis Moskva Spartak ründajana paremäärel.

Aastatel 2011–2015 mängis ta Western Hockey League'i klubis Calgary Hitmen.

2014. aastal valis Vancouver Canucks ta NHL-i draftis kuuenda valikuna. American Hockey League'i hooaja 2014–15 väljalangemismängudes debüteeris ta Canucksi noorteklubis Utica Comets. NHL-is tegi ta debüüdi 13. oktoobril 2015 mängus Los Angeles Kingsi vastu. Sama aasta novembris lõi ta mängus Philadelphia Flyersi vastu oma esimese värava NHL-is. Tema edukaim hooaeg NHL-is oli 2019–20, mil ta lõi 18 väravat ja andis 18 väravasöötu.

2021. aasta septembris sõlmis ta üheaastase lepingu Moskva Spartakiga."Jake Virtanen signs one-season deal with KHL's Spartak Moscow". sportsnet.ca. 7.9.2021. Vaadatud 12.9.2021

2013. aastal tuli Virtanen Kanada kuni 18-aastaste koondisega omavanuste maailmameistriks ja 2015. aastal kuni 20-aastaste koondisega juunioride maailmameistriks.

Ta on isa poolt Soome päritolu.

2021. aasta mais sai Virtanen vägistamissüüdistuse."Jäähokitähte süüdistatakse vägistamises". sport.postimees.ee 2.5.2021. Vaadatud 12.9.2021

 Viited 

 Välislingid 

 Jake Virtanen NHL.com lehel
 Jake Virtanen hockeydb.com lehel

Kategooria:Kanada jäähokimängijad
Kategooria:Vancouver Canucksi mängijad
Kategooria:HK Moskva Spartaki mängijad
Kategooria:Sündinud 1996